EkBass/fiwiki-20250220-pages-articles huggingface dataset:
Tymiinidimeeri

Tymiinidimeeri on kahden vierekkäisen tymiinimolekyylin välinen kovalenttinen sidos DNA-molekyylissä. Se usein syntyy ultraviolettisäteilystä tai kemiallisista mutageeneistä. Korjausentsyymit ja DNA:n korjausjärjestelmä kykenevät usein tunnistamaan ja korjaamaan tämäntyyppiset vauriot. Monissa organismeissa (ei kuitenkaan istukallisissa nisäkkäissä kuten ihmisessä), DNA:n fotoliaasit voivat korjata vaurion suoraan leikkaamalla dimeerin. Korjaamattomien tai väärin korjattujen tymiinidimeerien aiheuttamat mutaatiot voivat johtaa ihosyövän kehittymiseen. ==Lähteet== * Essen LO, Klar T. (2006). Light-driven DNA repair by photolyases. Cell Mol Life Sci 63 (11), 1266-77. Luokka:Biokemia en:Thymine dimer
Jennifer Walcott

Jennifer Walcott (s. 8. toukokuuta 1977 Youngstown, Ohio) on yhdysvaltalainen malli ja näyttelijä, joka tunnetaan parhaiten Playboy-lehdistä. Walcott syntyi perheeseen, jossa oli hänen lisäkseen kolme lasta. Hän harrasti cheerleadingia ja tanssimista. Vuonna 1995 hän valmistui Lowellville High Schoolista. 19 vuoden ikäisenä, lokakuussa 1996, Walcott kävi Los Angelesissa ja päätti muuttaa sinne. Ensimmäiset vuodet olivat Walcottille raskaita, sillä hän kävi kahdessa työssä ja opiskeli samalla Santa Monica Collegessa. Hän muutti Chicagoon vuonna 2000 ollakseen lähellä sairasta isoäitiään. Tämän kuoltua Walcott muutti takaisen Los Angelesiin. Muutettuaan takaisin Walcott päätti alkaa malliksi ja pääsi Playboy-lehteen. Hän avasi omat internetsivunsa ja esiintyi useissa Playboy-videoissa. Vuonna 2005 Walcott näytteli American Pie Presents: Band Camp -elokuvassa. ==Aiheesta muualla== *Jennifer Walcottin viralliset sivut * Luokka:Yhdysvaltalaiset mallit Luokka:Vuonna 1977 syntyneet Luokka:Elävät henkilöt
Hassan Nasrallah

Hassan Nasrallah (, ; 1960, Burj Hammud, Beirut, Libanon – 27. syyskuuta 2024, Beirut) oli libanonilainen uskonoppinut ja Hizbollahin, šiialaisen poliittisen puolueen ja militanttiryhmän, pääsihteeri. == Tausta ja yksityiselämä == Nasrallah opiskeli politiikkaa ja Koraania Irakin Najafissa. Vuonna 1978 hän palasi Irakista karkotettuna ja osallistui Libanonin politiikkaan Amalin joukoissa. Hän myös opiskeli ja opetti uskontoa koulussa. Kun Israel hyökkäsi Libanoniin 1982, Nasrallah tovereineen lähti Amalista. Perustettiin uusi järjestö, Hizbollah, ja Nasrallah keskittyi politiikkaan. Nasrallah käytti kuolemaansa saakka titteliä sayyid, jota šiialaiset uskonnolliset johtajat käyttävät osoittaakseen olevansa profeetta Muhammedin jälkeläisiä. Nasrallah oli naimisissa Fatima Yassinin kanssa. Pari sai viisi lasta, joista yksi poika, Muhammad Hadi, kuoli jo vuonna 1997. == Hizbollahin johdossa == Nasrallah nousi Hizbollahin johtoon sen jälkeen kun edellinen johtaja, šeikki Abbas al-Musawi, oli vuonna 1992 murhattu. Nasrallahin johtamana Hizbollahista tuli varteenotettava vastus Libanonin eteläosia miehittäneille Israelin puolustusvoimille. Vastarinnan ansiosta 22 vuotta jatkunut miehitys päättyi vuonna 2000, ja siksi Nasrallahia arvostettiin suuresti kautta arabimaailman Etelä-Libanonin vapauttajana. Nasrallahilla oli vuonna 2004 merkittävä asema Hizbollahin ja Israelin neuvotellessa laajasta vankienvaihdosta. Israel vapautti yli 400 palestiinalaista ja libanonilaista vankia, ja Hizbollah vapautti vankina pitämänsä israelilaisen liikemiehen ja palautti kolme israelilaissotilaan ruumista. Israelin ilmavoimat tuhosi 14. heinäkuuta 2006 Nasrallahin päämajan laajemman konfliktin yhteydessä. Nasrallah joutui samana vuonna epäonnistuneen salamurhayrityksen kohteeksi, minkä vuoksi hän vietti vuosia poissa julkisuudesta. Hassan Nasrallahin johdolla Hizbollah on osallistunut isolla panoksella Syyrian sisällissotaan presidentti Bashar al- Assadin hallinnon puolella sunnilaisia kapinallisryhmiä vastaan. Hizbollahin panos on ollut hyvin merkittävä sodassa, jonka Nasrallah sanoi vuonna 2017 olevan päättymässä Hizbollahin ja Assadin voittoon. == Kuolema == Israelin asevoimat sanoi 28. syyskuuta tappaneensa Nasrallahin päivää ennen Beirutissa tehtyjen ilmaiskujen yhteydessä. Hizbollah vahvisti väitteen myöhemmin samana päivänä. Samassa yhteydessä kuoli myös Nasrallahin tytär Zainab. == Lähteet == ==Aiheesta muualla== * Cf., Adulatory Biographical sketch of Sayyed Hassan Nasrallah: “The Nasrallah Enigma” (PDF) * Profile: Sayed Hassan Nasrallah Al Jazeera * Hassan Nasrallah Biography.com Luokka:Hizbollahin johtajat Luokka:Libanonilaiset uskonnolliset johtajat Luokka:Libanonilaiset henkirikosten uhrit Luokka:Vuonna 1960 syntyneet Luokka:Vuonna 2024 kuolleet
Pintamo

Pintamo on kylä Pudasjärven kaupungissa. Kylä sijaitsee noin 40 kilometriä kaupungin keskustaajamasta Kurenalta Taivalkoskelle päin valtatien 20 läheisyydessä. Kylä sijaitsee Pintamojärven ympärillä. Pintamolle ominaista ovat hiekkainen, kumpuileva ja kuiva kangasmaasto, jota läikittävät lukuisat kirkasvetiset lammet ja järvet. Kylän etelälaitaa halkoo Iijoki, jonka törmällä sijaitsee myös Pintamon osakylä Yli-Kurki. Kylässä sijaitsee Pudasjärven seurakunnan ylläpitämä Kangasjärven eräleirikeskus. Leirikeskuksen vierestä kulkee UKK-reitti, josta yhteys muun muassa Syötteen kansallispuistoon. ==Lähteet== Luokka:Pudasjärven kylät
Aberdeenshire

Aberdeenshire (, ) on yksi Skotlannin 32 hallintoalueesta (council area). Siellä on arviolta 261 960 asukasta (vuonna 2015) ja sen pinta-ala on 6 313 neliökilometriä. Hallintoalue syntyi vuonna 1996, kun Grampianin alue jaettiin uudelleen. Nykyisin Aberdeenshire ei käsitä Aberdeenia, vaikka sen hallinnolliset rakennukset sijaitsevatkin kaupungin alueella. Aberdeenshiren naapurialueita ovat etelässä Angus sekä Perth ja Kinross ja lännessä Ylämaa ja Moray. Aberdeenshiren alueelta on tehty monia neoliittisen kauden ja pronssikauden aikaisia arkeologisia löytöjä. == Kyliä ja kaupunkeja == *Banchory *Banff *Ellon *Fraserburgh *Huntly *Inverurie *Macduff *Peterhead *Portlethen *Stonehaven *Turriff *Westhill == Lähteet == == Aiheesta muualla == * Hallintoalueen internetsivut *
Eddie Griffin

Eddie Griffin (s. 15. heinäkuuta 1968 Kansas City, Missouri) on yhdysvaltalainen koomikko ja näyttelijä. Griffinillä on yksi lapsi, Eddie Jr. (s. 1986). ==Filmografia== ===Elokuvat=== * Viimeinen partiopoika (1991) * Coneheads (1993) * Meteor Man (1993) * Jason's Lyric (1994) * The Walking Dead (1995) * Armageddon (1998) * Foolish (1999) * Deuce Bigalow: Kymmenen dollarin gigolo (1999) * Picking Up The Pieces (1999) (cameorooli) * Double Take - kaksikko karkuteillä (2001) * John Q. (2002) * The New Guy (2002) * Vakoojaveli (2002) * Scary Movie 3 (2003) * DysFunktional Family (2003) * Hiphop faijat (2004) (myös elokuvan tuottajana ja käsikirjoittajana) * Blast! (2004) * Deuce Bigalow: European Gigolo (2005) * Date Movie (2006) * Norbit (2007) * Urban Justice (2007) ==Aiheesta muualla== * Luokka:Yhdysvaltalaiset koomikot Luokka:Yhdysvaltalaiset näyttelijät Luokka:Vuonna 1968 syntyneet Luokka:Elävät henkilöt
Simon Beresford-Wylie

Simon Piers Dawnay Beresford-Wylie (s. 18. toukokuuta 1958 Iso-Britannia) oli Nokian johtokunnan jäsen ja Networks-toimialaryhmän johtaja 1. helmikuuta 2005 – 31. lokakuuta 2009. Lisäksi hän toimi Nokia Siemens Networksin toimitusjohtajana ja johtoryhmän jäsenenä. Syyskuussa 2009 tiedotettiin, että Beresford-Wylie jättää NSN:n ja Nokian ja uudeksi toimitusjohtajaksi valittiin intialainen Rajeev Suri. Beresford-Wylie oli ollut Nokian palveluksessa vuodesta 1998. Hän on Australian ja Britannian kansalainen.Kauppalehti 1.9.2009. Nokian verkkoyhtiön johtaja jättää laivan. viitattu 1.9.2009. Vain kaksi kuukautta NSN:n eroilmoituksen jälkeen marraskuun 2009 alussa uutisoitiin, että Beresford-Wylie aloittaa luxemburgilaiseen energiateollisuuden mittausteknologiayhtiö Elsterin toimitusjohtajana.Kauppalehti. 4.11.2009. NSN:n ex-kapteeni vaihtaa alaa. Vuonna 2012 hän siirtyi kokonaan Vitec Groupin palvelukseen. Beresford- Wyliellä on Bachelor of Arts -tutkinto Australian kansallisesta yliopistosta (talousmaantiede ja historia). Beresford-Wylie toimi ennen Nokia-uraansa australialaisen verkko-operaattori Telstran palveluksessa. Nokialla Beresford- Wylie toimi aikaisemmin vastaten muun muassa Nokian Intian-toiminnoista ja verkkoliiketoiminnasta Aasiassa vuodesta 2003. Vuosina 1982-1989 Beresford- Wylie oli Australian liittovaltion palveluksessa eri johtotehtävissä. Beresford-Wylie on myös Vitec Groupin hallituksen jäsen. Beresford-Wylie on naimisissa ja heillä on kaksi lasta, Edward ja Guy. Vapaa-ajallaan hän nauttii matkustelemisesta ja taiteen, antiikin ja postimerkkien keräilemisestä; hänen keräilykohteenaan on Penny Black, maailman ensimmäinen postimerkki. ==Lähteet== ==Aiheesta muualta== Luokka:Australialaiset henkilöt Luokka:Nokian henkilöstö Luokka:Brittiläiset yritysjohtajat Luokka:Vuonna 1958 syntyneet Luokka:Elävät henkilöt
Jere & The Universe

Jere & The Universe on syksyllä 2002 Helsingissä perustettu suomalainen rock- yhtye. Albumeita on ilmestynyt kolme, joista kaikki on äänitetty yhtyeen alkuperäiskokoonpanon kanssa. == Kokoonpano == ===2002–2006=== * Jere Ijäs – laulu, kitara * Mikko Virta – kitara * Jaska Lukkarinen – rummut * Juho Vehmanen – basso ===2006–=== * Jere Ijäs – laulu, sähkökitara * Kimmo Numminen – taustalaulu, akustinen kitara * Antti Koivula – taustalaulu, basso * Risto Kumpulainen – piano, urku * Joni Leino – rummut == Julkaisut == === Albumit === * * * === Singlet === * * * * * * ==Aiheesta muualla== * Jere & The Universen esittely Poko Rekordsin sivuilla Luokka:Suomalaiset rockyhtyeet
Tp

Tp tarkoittaa seuraavia: * , koodi käytössä vuosina 1974–2002, korvattu Itä- Timorin itsenäistyttyä koodilla TL * Tampereen Pyrintö, TP, suomalainen urheiluseura * * Teen People, TP, lehti * Temasek Polytechnic, TP, oppilaitos Singaporessa * Tetra Pak, TP, elintarvikepakkausten valmistaja * The Legend of Zelda: Twilight Princess, TP, videopeli GameCubelle ja Wiille * Toppilan rautatieasema, liikennepaikkalyhenne Tp, rautatieliikennepaikka Suomessa * Touchstone Pictures, TP, elokuvien tuotantoyhtiö * Twin Peaks, TP, yhdysvaltalainen televisiosarja * Tranås-Posten, TP, ruotsalainen paikallislehti.
Tb

Tb tarkoittaa seuraavia: == Tiede ja teknologia == * terabitti, Tb, englannin sanasta terabit, tallennuskapasiteetin yksikkö * teratavu, TB, englannin sanasta terabyte, tallennuskapasiteetin yksikkö * * Turbo Basic, TB, ohjelmointikieli == Muut == * Taco Bell, TB, pikaruokalaketju * TB- veljeskunta, pohjoismainen kunnallisvirkamiesten yhteisö * Teboil, TB, huoltoasemaketju * Toledo Blade, TB, sanomalehti * Traveller bug, TB, geokätköilyyn kuuluva esine * tuberkuloosi, TB tai tb., sairaus
Tom Krause

Tom Gunnar Krause (5. heinäkuuta 1934 Helsinki – 6. joulukuuta 2013 Hampuri) oli suomalainen oopperalaulaja, äänialaltaan baritoni. ==Ura== Tom Krause suoritti lääketieteen kandidaatin tutkinnon Helsingin yliopistossa mutta keskeytti lääkärinopinnot ja lähti laulajaksi. Hän opiskeli muun muassa Wienin musiikkiakatemiassa 1956–1959. Hänen uransa lähti nousuun Berliinin oopperasta 1959, ja pari vuotta myöhemmin hän debytoi New Yorkin Metropolitan-oopperassa. Krausesta tuli maailmankuulu baritoni, joka on menestynyt niin ooppera- kuin konserttilavoillakin. Hän on esiintynyt Metropolitanin lisäksi muun muassa La Scalan, Wienin, Münchenin ja Pariisin oopperoissa sekä Salzburgin, Edinburghin, Glyndebournen ja Bayreuthin musiikkijuhlilla. Hän lauloi Berliinin filharmonikkojen, Chicagon ja Clevelandin orkestereiden, New Yorkin filharmonikoiden, Amsterdamin Concertgebouw'n ja Orchestre de Paris'n solistina. Suomessa hän esiintyi muun muassa Savonlinnan oopperajuhlilla ja Kansallisoopperassa. Krause teki yli 70 levytystä, joista monet on palkittu. Jean Sibeliuksen laulujen levytyksestä 1984 Krause sai muun muassa Edison Prize- ja Deutsche Schallplattenpreis -palkinnot. Hänet tunnetaan erityisesti Mozartin oopperaroolien ja saksalaisten liedien esittäjänä. Krause toimi Sibelius-Akatemian professorina 1989–1990 ja vuosina 1994–2000 Hampurin musiikkikorkeakoulun yksinlaulun professorina. Sittemmin hän opetti Espanjassa Madridin Escuela Superior de Musica Reina Sofia -musiikkikorkeakoulussa. Hän piti mestarikursseja eri puolilla maailmaa. Krause asui pitkään Saksassa ja Yhdysvalloissa. Tom Krausen puoliso oli Jeane o.s. Meunier vuodesta 1960. Heille syntyi tytär Danielle vuonna 1961. ==Krausesta sanottua== "Tom Krausen valtteja ovat ainutlaatuisen lämmin, täyteläinen ja jalosointinen baritoniääni, täydelliset kielelliset ja kulttuurilliset valmiudet kansainväliselle uralle sekä taiteellinen syvämietteisyys ja musikaalisuus." (Matti Lehtonen Turun Sanomissa 2003.) "Oopperalaulajan uraansa Tom Krause on onnistuneesti yhdistänyt konsertti- ja liedlaulajan uran laulaen mm. klassiset Franz Schubertin ja Robert Schumannin laulusarjat. Ennen kaikkea hän on kuitenkin aikamme keskeinen Sibeliuksen laulujen tulkitsija. – – Viime vuosina hänet on totuttu näkemään maailman kaikkien suurten laulukilpailujen tuomaristoissa ja mestariluokan opettajana." (Sibelius-Akatemian opetus- ja tutkimusneuvosto kunniatohtoripromootiossa 2003.) ==Lähteet== ==Kirjallisuutta== * * * * ==Aiheesta muualla== * Tom Krausen kotisivut. * Tom Krausen muistokirjoitus Helsingin Sanomissa. * Tom Krause. YLE Elävä arkisto. * Krause. Fazer Artists. * Elokuva Talvinen matka (2007). * Krause. Bach- kantatas. Luokka:Pro Finlandia -palkitut Luokka:Grammy-palkinnon saajat Luokka:Suomalaiset baritonit Luokka:Sibelius-Akatemian professorit Luokka:Suomalaiset professorit Luokka:Suomenruotsalaiset muusikot Luokka:Vuonna 1934 syntyneet Luokka:Vuonna 2013 kuolleet
Zahra Ouaziz

Zahra Ouaziz (s. 20. joulukuuta 1969 Oulmes, Marokko) on marokkolainen entinen kestävyysjuoksija. Ouaziz osallistui ensimmäisiin arvokisoihinsa Barcelonan sisäratojen MM-kisoissa 1995, joissa hän sijoittui 3 000 metrin juoksussa seitsemänneksi. Samana vuonna hän oli maastojuoksun MM-kisoissa Durhamissa pitkällä matkalla kahdestoista ja Göteborgin MM-kisoissa 5 000 metrin juoksun kolmas ajalla 14.53,77. Hän päätti kautensa juoksemalla 3 000 metrillä kuudenneksi IAAF:n GP-finaalissa. Vuonna 1996 hän karsiutui Atlantan olympialaisissa 5 000 metrin alkuerissä. Vuonna 1997 hän karsiutui Ateenan MM- kisoissa jälleen 5 000 metrin alkuerissä, mutta juoksi GP-finaalissa neljänneksi. Vuonna 1998 hän voitti hopeaa maastojuoksun MM-kisoissa Marrakechissä lyhyellä matkalla. Samana vuonna hän voitti Afrikan mestaruuden 3 000 metrillä ja juoksi 1. syyskuuta Berliinissä 5 000 metrillä uuden Afrikan ennätyksen 14.32.08. Loppukaudella hän juoksi vielä toiseksi Kultaisen liigan GP-finaalissa sekä yleisurheilun maailmancupissa. Ouaziz voitti hopeaa Maebashin sisäratojen MM-kisoissa 1999 3 000 metrillä. Saman vuoden Sevillan MM-kisoissa hän oli 5 000 metrillä toinen ajalla 14.43,15. Hän sijoittui toiseksi myös saman vuoden GP-finaalissa. Hän teki 11. elokuuta 1999 Afrikan ennätyksen 3 000 metrillä ajalla 8.26,48. Vuonna 2000 hän voitti lyhyen matkan MM-hopeaa maastojuoksun MM-kisoissa Vilamourassa. Vuonna 2003 hän sijoittui 3 000 metrillä neljänneksi Birminghamin sisäratojen MM-kisoissa ja tämän jälkeen kahdenneksikymmenenneksiensimmäiseksi Lausannessa maastojuoksun MM-kisojen lyhyellä matkalla. Pariisin MM-kisoissa hän oli kolmastoista. Budapestin sisäratojen MM-kisoissa 2004 Ouaziz karsiutui 3 000 metrin välierissä. Saman vuoden maastojuoksun MM-kisoissa Brysselissä hän oli kahdestoista. ==Lähteet== * Luokka:Marokkolaiset kestävyysjuoksijat Luokka:Vuonna 1969 syntyneet Luokka:Elävät henkilöt
ABC Signature

ABC Signature (aik. Touchstone Television ja ABC Studios) on yhdysvaltalainen televisioyhtiö ja Touchstone Picturesin tytäryhtiö. Se perustettiin vuonna 1985 ja sai nykyisen nimensä vuonna 2007 ja sitten vuonna 2020. ABC Studios tuottaa televisiosarjoja lähinnä Disneyn kanaville, ABC:lle ja muille ABC:n omistamille kanaville. Se on tuottanut televisiosarjoja myös muun muassa CBS:lle ja NBC:lle. ==Ohjelmat== ABC on tuottanut muun muassa seuraavia sarjoja: * S.H.I.E.L.D. Agentit * Agent Carter * Inhumans * Täydelliset naiset * Greyn anatomia * Päivä armonaikaa * Lost * Valehtelevat viettelijät * Amazing Race * Alias * Monk * Felicity * Teinitytön kasvatusopas * Tyttökullat * Koti kuntoon * Pieni talo preerialla * Olipa kerran == Lähteet == == Aiheesta muualla == * Yhtiön viralliset kotisivut Luokka:The Walt Disney Companyn tytäryhtiöt Luokka:Yhdysvaltalaiset televisioyhtiöt
Amy Davidson

Amy Davidson (s. 15. syyskuuta 1979 Phoenix, Arizona) on yhdysvaltalainen näyttelijätär, joka tunnetaan parhaiten roolistaan Kerry Hennessynä Teinitytön kasvatusoppaassa, jossa hän esittää Bridgetin (Kaley Cuoco) pikkusiskoa. == Ura == Amy Davidson kävi Shadow Mountain High Schoolin, jossa hän harrasti aktiivisesti tanssia. Hän alkoi tekemään mainostyötä ja nuoresta iästään huolimatta hänen näyttelijävalmentajansa Gene Fowler kannusti muuttamaan Kalifornian Los Angelesiin. Los Angelesiin saapumisensa jälkeen Davidson pääsi Mary-Kate ja Ashley Olsenin televisiosarjaan So Little Time. Hän oli myös vierailevana tähtenä sarjoissa Amyn lailla ja Veljemme on nero. Hän oli myös elokuvassa The truth About Jane ennen pääsyään Teinitytön kasvatusopas -sarjaan vuonna 2002. Davidson on vieraillut monissa televisiosarjoissa, kuten C.S.I. New York, Criminal Minds, Aavekuiskaaja, C.S.I., House ja Bones. Vuonna 2008 hän esitti Goyband-elokuvassa nuorta ortodoksijuutalaista Rebekka-tyttöä. 2009 hän oli Jenna Shwartzendruberin äänenä televisioon tehdyssä animaatioelokuvassa Firebreather. == Muuta == Davidson pitää kunnostaan huolta juoksemalla, nyrkkeilemällä ja hiihtämällä. Hän pitää yllä myös tanssitaitojaan. Hän meni naimisiin näyttelijä Kacy Lockwoodin kanssa 1. toukokuuta 2010.Amy Davidson și Kacy Lockwood ==Lähteet== * === Viitteet === Luokka:Yhdysvaltalaiset näyttelijät Luokka:Vuonna 1979 syntyneet Luokka:Elävät henkilöt
Tukholman kaupunginmuseo

Tukholman kaupunginmuseo () on Ruotsin pääkaupungin Tukholman ja sen asukkaiden historiaa dokumentoiva, kokoava ja esillepaneva museo. Museo kuvaa Tukholman kasvua pienestä keskiaikaisesta satamakaupungista nykypäivän suurkaupungiksi karttojen, kuvien, tuoksujen sekä äänien avulla. Museo sijaitsee Södermalmin kaupunginosassa, Slussenin alueella. Museorakennus on entinen niin sanottu Södra stadshuset eli eteläinen kaupungintalo, jossa toimi aiemmin osia kaupungin hallinnosta sekä kauppiaiden varastoja. Talo valmistui alkujaan 1670-luvulla Nicodemus Tessin vanhemman suunnittelemana, mutta tuhoutui pian tulipalossa. Nicodemus Tessin nuorempi suunnitteli sen uudelleen vuoden 1680 jälkeen. Rakennus muutettiin kaupunginmuseon käyttöön 1939–1942.Fredric Bedoire: Stockholms byggnader: Arkitektur och stadsbild, s. 256–257. Norstedts, Tukholma 2012. Museon arkistoihin on yleisöllä vapaa pääsy. Arkistoissa on muun muassa yli miljoona valokuvaa Tukholmasta sen historian varrelta. Museossa sijaitsee myös kahvila sekä museokauppa. ==Lähteet== == Aiheesta muualla == * Tukholman kaupunginmuseon viralliset sivut Luokka:Södermalmin rakennukset ja rakennelmat Luokka:Tukholman museot Luokka:Historialliset museot
Heikki Hosia

Heikki Päiviö Hosia (29. marraskuuta 1907 Punkalaidun – 23. maaliskuuta 1997 Helsinki) oli suomalainen poliitikko, kansliapäällikkö ja kansansivistysmies, joka toimi opetusministerinä V. J. Sukselaisen toisessa hallituksessa 1959–1961 sekä Martti Miettusen ykköshallituksessa 1961–1962. Puoluekannaltaan Hosia oli maalaisliittolainen. == Elämä == Heikki Hosia oli koulutukseltaan filosofian maisteri. Hän toimi Etelä-Pohjanmaan kansanopiston sekä Oriveden Opiston johtajana vuodesta 1943 vuoteen 1964, jolloin hänet nimitettiin opetusministeriön kansliapäälliköksi. Tässä virassa hän työskenteli eläkkeelle jäämiseensä 1972 saakka. Hän toimi aiemmin kouluhallituksen kansanopetusosaston vt. kouluneuvoksena kolmeen otteeseen 1940- ja 1950-luvulla. Ansioistaan kansansivistyksen alalla Hosia palkittiin Alfred Kordelinin säätiön tunnustuspalkinnolla 1993. Hän toimi myös Helsingin Suomi–Puola-yhdistyksen sekä valtakunnallisen Suomi–Puola-yhdistysten liiton puheenjohtajana. == Yksityiselämä == Heikki Hosian puoliso oli kirjailija Saimi Hosia. Kunnallisneuvos Armi Hosia oli Heikki Hosian käly.Tyrvään Yhteiskoulu – Vammalan lukio 1904–1979: matrikkeli, s. 181. Vammala: Vammalan lukio, 1979. ==Lähteet== ==Aiheesta muualla== * * Heikki Hosia : Ryssän rajalla juhannusta viettämässä, Helsingin Sanomat Viikkoliite, 14.07.1929, nro 28, s. 3, Kansalliskirjaston digitaaliset aineistot Luokka:Suomen Keskustan poliitikot Luokka:Suomen opetusministerit Luokka:Opetus- ja kulttuuriministeriön kansliapäälliköt Luokka:Suomalaiset opettajat Luokka:Vuonna 1907 syntyneet Luokka:Vuonna 1997 kuolleet
Pitkäjousi

Pitkäjousi on pitkä, useimmiten käyttäjänsä pituinen tai pitempi jousiase. Pitkäjousi on jännittämättömänä lähes suora. Sen teho perustuu suureen pituuteen sekä jäykkyyteen, joka kasvaa suorassa suhteessa vetopituuteen. Pitkäjousella ampuminen vaatiikin muihin jousityyppeihin verrattuna runsaasti ammuntaharjoittelua ja lihasten treenausta. Pitkäjousen raaka-aineena on käytetty sitkeitä puulajeja kuten marjakuusta. Jousta opittiin parantamaan liittämällä yhteen erilaisia sitkeitä ja kestäviä puulaatuja, kuten marjakuusta sisäpinnalla ja bambusäleitä ulkopinnalla. Nykyisin pitkäjousissa voi ulkopintana olla lasi- tai hiilikuitulaminaatteja. Pitkäjouset tehtiin alun perin vuolemalla jousen päät ohuemmiksi ja taivuttamalla niitä hieman taaksepäin. Kädensija on yleensä hyvin yksinkertainen. Nuolihyllynä toimii jousikäsi tai jousen rungon pieni koroke, kuoppa tai lovi. Englantilaisten pitkäjousimiehet olivat voitokkaassa osassa kuuluisassa Crécyn taistelussa vuonna 1346. Pitkäjousella ampuminen oli fyysisesti vaativaa. Jousen jännittäminen vastasi noin 30-kiloisen painon nostamista, ja lisäksi piti tähdätä. Englannin talonpojilla riitti tähän voimaa, koska he söivät parempaa ravintoa kuin muut eurooppalaiset. Sotalaiva Mary Rosen noston yhteydessä löydettyjen luurankojen luustossa oli kulumajälkiä, jotka olivat syntyneet jousen jännittämisestä. ==Lähteet== ==Aiheesta muualla== *The Medieval Longbow Vimeo. Luokka:Jousiammunta Luokka:Jousiaseet Luokka:Keskiajan sotahistoria
Ruona

Ruona voi tarkoittaa seuraavia asioita: ==Yleisnimi== * ruona, kaislaa ja ruokoa kasvava lahdenperukka, aikoinaan tärkeä talvirehun korjuupaikka * ruona, kalastusvälinettä tai -paikkaa tarkoittavia sanoja meänkielessä useassa eri merkityksessä ==Paikannimi== * Ruona, kylä Kuortaneella * Ruona, kylä Lapissa Raumalla * Ruona, kerrostaloalue Ruona-Pirttiluodon kaupunginosassa, Naantalissa * Ruona, kylä ja kartano Sauvossa * Ruona, kylä Suomusjärvellä Salossa ==Muita== * Ruona Oy oli Raahessa vuosina 1918–1952 toiminut metallialan yritys jolla oli konepaja, valimo ja laivatelakka. * Ruonan taistelu, Kuortaneen Ruonassa käyty taistelu ==Katso myös== Sana "ruona" paikannimien osana: * Ruonajoki * Ruonanjoki * Ruonajärvi * Ruonala * Iso- Ruona * Vähä-Ruona Sana "ruona" sukunimien osana: * Rinta-Ruona * Ruonansuu Samantapaisia sanoja muissa kielissä: *Ruoná on pohjoissaamea ja tarkoittaa vihreää. == Aiheesta muualla ==
The Slim Shady LP

The Slim Shady LP on hip hop -artisti Eminemin vuonna 1999 julkaistu albumi. Levy nauhoitettiin vuonna 1998. Albumilta on julkaistu singlet nimeltä: ”My Name Is”, ”Guilty Conscience” ja ”Just Don’t Give a Fuck”, jokaisesta kappaleesta on tehty musiikkivideot. Albumi myi ensimmäisellä viikollaan 283 000 kappaletta. Albumia on myyty maailmanlaajuisesti 6 miljoonaa kappaletta. ==Kappalelista== # # # # # # # # # # # # # # # # # # # # Luokka:Eminemin albumit Luokka:Vuoden 1999 albumit Luokka:Seulonnan keskeiset artikkelit
Nero (täsmennyssivu)

Nero tarkoittaa seuraavia asioita: *nero, erityisen lahjakas henkilö *Nero, Rooman keisari **Nero, Georg Friedrich Händelin ooppera vuodelta 1705 **Nero, pseudo-Lukianoksen satiiri keisari Nerosta **Keisari Nero, vuonna 1909 valmistunut mykkäelokuva **Nero, vuonna 1922 valmistunut elokuva *Nerojärvi, järvi Keski-Venäjällä *Nero Burning ROM, tietokoneohjelma *Nero-Film, saksalainen elokuvayhtiö *Nero, englantilainen elektronisen musiikin yhtye *Nero-julistus, Hitlerin vuonna 1945 antama määräys eräiden rakennusten tuhoamisesta *Nero, sukunimenä: **Carlo Gabriel Nero (s. 1969), italialais- englantilainen dokumentaristi ja elokuvantekijä **Eero Nero (1916–1963), suomalainen sotarikollinen jatkosodan ajalta **Franco Nero (s. 1941), italialainen näyttelijä **Gaius Claudius Nero, roomalainen sotilas ja konsuli **Oskar Nero (1873–1937), suomalainen insinööri ja Rauman ensimmäinen kaupunginjohtaja **Tiberius Nero, roomalainen poliitikko ja sotilas.
Aamen (albumi)

Aamen on Kotiteollisuuden toinen albumi. Albumi poikkeaa soundillisesti hieman yhtyeen tätä levyä uudemmista levyistä lähinnä kevyempien soundiensa johdosta. Kappale Routa ei lopu ilmestyi singlenä, ja siitä julkaistiin myös uudelleenäänitetty versio Routa ei lopu (on ilmoja pidelly) 14. helmikuuta 2003. Yhtye itse pitää tätä levyä ensimmäisenä varsinaisena Kotiteollisuus- albumina. Viimeinen kappale, "Pieni", päättyy hiljaisuuteen joka jatkuu aina levyn lopussa olevaan piiloraitaan saakka, joka sekin sisältää hiljaisuutta. Sitä ei mainita levyn kansissa tai kansivihossa eikä sillä täten ole virallista nimeä, mutta tietokoneella levyä soitettaessa piiloraidan nimi on "(Aamen)". Albumi julkaistiin uudelleen 11-vuotisjuhlapainoksena vuonna 2009. == Kappaleet == Kaikki sanoitukset on kirjoittanut Jouni Hynynen. Sävellyksen ja sovituksen on tehnyt Kotiteollisuus, ellei toisin mainita. # # # # # # # # # # # # # == Kokoonpano == * Jouni Hynynen – sähkökitara, laulu * Janne Hongisto – basso * Jari Sinkkonen – rummut \+ * Mikko Karmila – äänitys, tuotanto, miksaus == Singlet == == Lähteet == Luokka:Kotiteollisuuden albumit Luokka:Vuoden 1998 albumit Luokka:Mikko Karmilan tuottamat albumit
Miguel Ángel Nadal

Miguel Ángel Nadal Homar (s. 28. heinäkuuta 1966 Manacor, Mallorca, Baleaarit) on espanjalainen jalkapalloilija. Hän oli pelipaikaltaan keskikenttäpelaaja mutta pelasi uransa viimeisinä vuosina myös keskuspuolustajana. Nadal edusti urallaan RCD Mallorcaa kahteen otteeseen vuosina 1987–1991 ja 1999–2005 ja FC Barcelonaa vuosina 1991–1998. Espanjan maajoukkueessa hän pelasi 62 maaottelua vuosina 1991–2002 ja teki niissä kolme maalia. Hän pelasi kolme ottelua MM- kilpailuissa 1994, kaksi ottelua EM-kilpailuissa 1996, kaksi ottelua MM- kilpailuissa 1998 ja neljä ottelua MM-kilpailuissa 2002. Nadal on tennispelaaja Rafael Nadalin setä sekä Rafaelin valmentajan ja entisen tennispelaajan Toni Nadalin veli. == Lähteet == Luokka:Espanjalaiset jalkapalloilijat Luokka:Vuonna 1966 syntyneet Luokka:Elävät henkilöt
Tom Shadyac

Tom Shadyac (s. 1958) on yhdysvaltalainen elokuvaohjaaja, -tuottaja ja -käsikirjoittaja. Hänet tunnetaan parhaiten yhteisistä elokuvistaan Jim Carreyn kanssa, joihin kuuluvat Bruce – taivaanlahja, Valehtelija, valehtelija ja Ace Ventura – lemmikkidekkari. ==Filmografia== ===Käsikirjoittajana=== * Ace Ventura – lemmikkidekkari (1994) * Pähkähullu professori (1996) ===Ohjaajana=== * Ace Ventura – lemmikkidekkari (1994) * Pähkähullu professori (1996) * Valehtelija, valehtelija (1997) * Patch Adams (1998) * Sudenkorento (2002) * Bruce – taivaanlahja (2003) * Evan taivaanlahja (Evan Almighty) (2007) ===Tuottajana=== * Pähkähullu professori 2: Klumpit (2000) * Sudenkorento (2002) * Bruce – taivaanlahja (2003) * Accepted (2006) * Evan taivaanlahja (Evan Almighty) (2007) * Voitte suudella sulhasta (I Now Pronounce You Chuck and Larry) (2007) ==Aiheesta muualla== * Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat
Budapestin yliopisto

Loránd Eötvösin yliopisto (ELTE, ) on Unkarin suurin yliopisto. Se sijaitsee Budapestissa. Yliopiston perusti arkkipiispa Péter Pázmány vuonna 1635. Se toimi ensin Nagyszombatin kaupungissa, mutta se siirrettiin ensin Budaan ja sitten Pestiin vuosina 1770–1780. Yliopisto nimettiin vuonna 1950 fyysikko Loránd Eötvösin mukaan. Nykyään yliopistossa on noin 1 800 opettajaa ja tutkijaa sekä 32 000 opiskelijaa. ==Tiedekunnat== Yliopistossa on kahdeksan tiedekuntaa: *Oikeustieteellinen tiedekunta *Gusztáv Bárczin mukaan nimetty erityisopetuksen tiedekunta *Humanistinen tiedekunta *Tietojenkäsittelytieteen tiedekunta *Kasvatustieteen ja psykologian tiedekunta *Opettajankoulutuksen tiedekunta *Yhteiskuntatieteiden tiedekunta *Luonnontieteellinen tiedekunta == Lähteet == == Aiheesta muualla == Luokka:Unkarin yliopistot ja korkeakoulut Luokka:Budapestin koulutus
Bauer Media (Suomi)

Bauer Media Oy (29.08.2013 – 04.08.2015: SBS Discovery Radio Oy ; ja sitä ennen SBS Finland Oy) on suomalainen mediayhtiö, joka on osa saksalaista Bauer Media Groupia. Bauer Media on Suomen kaupallisen radion markkinajohtaja sekä kuuntelussa että mainosmyynnissä mitattuna. Bauermedia ProSiebenSat.1 Group hankki kesäkuussa 2007 omistukseensa Euroopan silloisen toiseksi suurimman mediayhtiön SBS Broadcastingin, joka omisti 15 televisiokanavaa seitsemässä Euroopan valtiossa sekä 55 radiokanavaa kuudessa Euroopan maassa. SBS Broadcastingin pääasiallinen toimialue oli kuitenkin Pohjoismaat. Discovery Communications osti SBS:n pohjoismaiden toiminnot ProSiebenSat.1 Medialta joulukuussa 2012.. SBS Nordicin toiminnot sekä Discoveryn aiemmat toiminnot pohjoismaissa yhdistettiin uuteen yhtiöön 9. huhtikuuta 2013, jonka nimeksi tuli SBS Discovery Media. Bauer Media Group osti SBS Discovery Radion Discovery Communicationsilta huhtikuussa 2015. Bauer Media Oy:n palveluksessa työskentelee noin 170 henkeä ja sen toimitusjohtajana toimii Sami Tenkanen. Tekoäly alkoi lukemaan uutiset Bauer Median radiokanavilla 5. huhtikuuta 2024 alkaen. == Yrityskaupat == Bauer Media osti loppuvuonna 2015 Radio Novan radioliiketoiminnan ruotsalaisen Bonnier-konsernin omistamalta MTV:ltä. Samassa yhteydessä myös NRJ:n ja Radio Nostalgian myynti- ja markkinointitoiminnot siirtyivät Bauer Medialle, mutta NRJ:n ja Radio Nostalgian radioliiketoimintaa yhtiö ei omista. Bauer Media osti Radio Classicin helmikuussa 2020 ja Basso Median saman vuoden huhtikuussa. Bauer Media osti Mediatakojat Oy:n maaliskuussa 2021. == Radiokanavat == Helmikuussa 2025 Bauer Median radiokanavia Suomessa olivat: * Auran Aallot * Basso * Radio 957 * Radio City * Radio Classic * Kasari * Iskelmä * Radio Mega Oulu * Radio Nostalgia * Radio Nova * NRJ * Radio Pooki * Radio Pori * SuomiRock * SuomiRäp * Top51 === Entiset radiokanavat === * KISS (nykyään nettiradio) * Kiss FM * Radio Jyväskylä * Radio Mega * Radio Sata * Play Radio * The Voice * Ysäri (nykyään nettiradio) == Palkinnot == SBS Finland voitti vuoden 2009 Radio Gaalassa seuraavissa kategorioissa: vuoden myyntitiimi (SBS Median valtakunnan myyntiryhmä) sekä vuoden paikallinen myyjä. Vuoden 2012 Radio Gaala pidettiin 17. tammikuuta SBS palkittiin Gaalassa kolmessa kategoriassa: Vuoden uutistoimittaja (Mikko Räsänen, The Voice), Vuoden myyntitiimi (Iskelmän valtakunnan myyntiryhmä) ja Vuoden radiotapahtuma (Iskelmä festivaali). == Katso myös == * RadioPlay == Lähteet == == Aiheesta muualla == * Bauer Median kotisivut Luokka:Bauer Media Group Luokka:Suomalaiset viestintäyhtiöt
Birminghamin yliopisto

Birminghamin yliopisto on vuonna 1900 perustettu yliopisto Birminghamissa, Englannissa. Se on yksi Britannian johtavia tutkimusyliopistoja, jossa on lähes 19 000 perusopiskelijaa ja lähes 12 000 jatkotutkinnon suorittajaa. Birminghamin yliopisto on yksi Russell-ryhmään kuuluvista korkeakouluista ja Universitas 21-verkoston jäsen. ==Entisiä oppilaita== * James Clavell * Francis Durbridge * Simon Le Bon * David Lodge * Desmond Morris * Pete Stollery ==Lähteet== ==Aiheesta muualla== Yliopiston virallinen verkkosivu Yliopisto Luokka:Englannin yliopistot
Hormoaning

Hormoaning on grunge-yhtye Nirvanan 5. helmikuuta 1992 julkaistu EP. EP julkaistiin vain Japanissa ja Australiassa. EP:n julkaisi levy-yhtiö Geffen Records. *"Turnaround", "Son of a Gun" ja "Molly's Lips" julkaistiin myös albumilla Incesticide. *"D-7"-kappale on julkaistu myös Lithium-singlen UK- versiossa. *"Aneurysm" ja "Even in His Youth" julkaistiin myös "Smells Like Teen Spirit"-singlellä. *"D-7" ja "Aneurysm" julkaistiin vuonna 2004 With The Lights Out-box setin toisella CD:llä. *"Aneurysm"-kappaleen studioversio julkaistiin Incesticide-albumilla vuonna 1992. ==Julkaisut== Hormoaning julkaistiin Australiassa CD:nä, vinyylinä (12") ja C-kasettina, näistä 4 000 kappaletta oli vinyylejä ja c-kasetteja 1 000 kappaletta, loput 10 000 olivat CD-levyjä. Japanissa Hormoaning julkaistiin ainoastaan CD:llä. ==Kappaleet== # # # # # # ==Albumin sijoitukset== Vuosi Lista Sijoitus 1992 Official Australian Album Charts No. 2 1992 Official Japanese Album Charts No. 67 Luokka:Vuoden 1992 EP:t Luokka:Nirvanan albumit
SBS

SBS voi tarkoittaa ainakin seuraavia asioita: * SBS Broadcasting, hollantilainen mediayhtiö ** SBS Finland Oy, tunnettiin myöhemmin nimellä Bauer Media Finland * Seoul Broadcasting System, eteläkorealainen radio- ja televisioyhtiö * Special Broadcasting Service, australialainen radio- ja televisioyhtiö
Regensburg

Regensburg (, lat., esp. ja ital. Ratisbona, , , engl. aiemmin Ratisbon, lat. aiemmin Castra Regina) on kaupunki Tonavan varrella Baijerin osavaltiossa Saksassa. Hallinnollisesti Regensburg on piirikuntaan kuulumaton () eli suoraan osavaltion alaisuudessa oleva kaupunki. Kaupunki on Oberpfalzin hallintopiirin pääkaupunki. Regensburgin vanhakaupunki liitettiin vuonna 2006 Unescon maailmanperintöluetteloon. Vuoden 2020 lopussa kaupungissa asui 152 270 asukasta. Se on Baijerin neljänneksi suurin kaupunki Münchenin, Nürnbergin ja Augsburgin jälkeen. München sijaitsee 104 kilometriä etelään, Nürnberg 88 kilometriä luoteeseen ja Augsburg 113 kilometriä lounaaseen Regensburgista. Kaupungissa on kolme korkeakoulua, ja siellä sijaitsee katolisen Regensburgin hiippakunnan piispanistuin. Kaupungissa on runsaasti jalostusteollisuutta: autonrakennusta, koneenrakennusta, sähkötekniikkaa ja mikroelektroniikkaa. == Historia == Regensburgin vanhankaupungin paikalla oli aikoinaan kelttiläistä asutusta nimellä Radasbona. Roomalaiset kehittivät siitä leiripaikan, Castra Regina. Tuolta ajalta on jäljellä portti ja pala muuria. Regensburg oli vuosina 1663–1806 Pyhän saksalais-roomalaisen keisarikunnan valtiopäivien pysyvä kokoontumispaikka. Siellä solmittiin Regensburgin rauhansopimus vuonna 1684. Toisessa maailmansodassa kaupunkia pommitettiin, mutta se selvisi vähin vaurioin. == Maantiede ja ilmasto == Regensburg sijaitsee Tonavan oikealla rannalla. Kaupungin pinta-ala on 80,7 neliökilometriä ja sitä ympäröi Regensburgin piirikunta. Kaupungin korkein kohta on 471 metriä ja matalin kohta 326 metriä. pienoiskuva|Keskiaikainen Steinerin silta ja Regensburgin keskustaa. Regensburgissa vuoden lämpimin kuukausi on elokuu, jolloin keskimääräinen ylin lämpötila on 24,2 °C, mutta heinäkuu on lähes yhtä lämmin. Keskimääräinen alin lämpötila on pakkasen puolella joulu-, tammi- ja helmikuussa. Kylmintä on tammikuussa, jolloin keskimääräinen alin lämpötila on –3,6 °C. Sadetta saadaan eniten kesä- ja heinäkuussa, jolloin kuukausittainen sadanta on noin 80 mm. Vähiten sataa helmi-, maalis- ja huhtikuussa, jolloin kuukausittainen sadanta on hieman alle 40 mm. == Ystävyyskaupungit == * Aberdeen, Iso-Britannia, vuodesta 1955 * Brixen, Italia, vuodesta 1969 * Budavár, Unkari, vuodesta 2005 (Budapestin piiri) * Clermont-Ferrand, Ranska, vuodesta 1969 * Odessa, Ukraina, vuodesta 1990 * Plzeň, Tšekki, vuodesta 1993 * Qingdao, Kiina, vuodesta 2009 * Tempe, Yhdysvallat, vuodesta 1978 Lähde: == Kuvagalleria == Ensemble Altstadt von Regensburg.jpg|Baijerin kaupunki Regensburg sijaitsee Tonavan varrella Kaakkois-Saksassa ja on tunnettu hyvin säilyneestä keskiaikaisesta keskustastaan. Regensburg_square.jpg|Regensburgin keskiaikaista keskustaa. Regensburg cathedral 2017.jpg|Regensburgin katedraali. Regensburg_Innenstadt.jpg|Regensburg; kaupungin keskustasta, näkymä Dreieinigkeits-kirkolta Dachauplatz_Regensburg_03.jpg|Dachauplatz on historiallinen aukio Regensburgin keskustassa. == Lähteet == == Aiheesta muualla == * * Kaupungin viralliset sivut * Luokka:Unescon maailmanperintökohteet Saksassa
Taryn Manning

Taryn Manning (s. 6. marraskuuta 1978 Falls Church, Virginia, Yhdysvallat) on yhdysvaltalainen näyttelijä sekä Boomkatin laulaja ja lauluntekijä. == Nuoruus == Manningin vanhemmat erosivat vuonna 1981, ja hänen äitinsä Sharyn teki kahta työtä elättääkseen Tarynin ja tämän isoveljen Kellinin. Taryn kasvoi Tucsonissa Arizonassa, jonne hänen äitinsä muutti eron jälkeen ja myöhemmin Los Alamitosissa Kaliforniassa, jossa Taryn kävi Orange County High School of Artsia. Manning aloitti tanssin harrastamisen kaksitoistavuotiaana ja voitti useita kilpailuja, kuten Arizonan osavaltion mestaruuden karatessa. ==Ura== Manning on näytellyt useissa suuren luokan elokuvissa, kuten esimerkiksi 8 Milessa. Tunnetuin hän on kuitenkin Crossroads – tienristeyksessä -elokuvasta, jossa yhtä pääosaa esitti poplaulaja Britney Spears. Vuonna 2007 Manning näytteli elokuvassa Jack and Jill vs. the World Freddie Prinze Jr.:n kanssa. Hän on myös tehnyt tv-esiintymisiä esimerkiksi sarjoissa C.S.I. Miami, Havaiji 5-0 ja Orange Is the New Black. == Valikoitu filmografia == Vuosi Nimi Roolihahmo Muuta 2001 Crazy/Beautiful Maddy 2002 Crossroads – tienristeyksessä Mimi 2002 Valkoinen oleanteri Niki 2002 8 Mile Janeane 2003 Päämääränä Cold Mountain Shyla 2004 Dandelion Danny Voss 2005 Hustle & Flow Nola 2005 Lucky 13 Sam 2005 A Lot Like Love Ellen Martin 2006 Unbeatable Harold Sandy 2006 The Breed Sara 2006 When the Nines Roll Over Molly Minx 2007 Cult Cassandra 2007 Weirdsville – kummajaisten kaupunki Matilda 2008 Jack and Jill vs. the World Jill 2008 Your Name Here Nikki 2009 Kill Theory Alex 2009 The Devil's Tomb Doc 2009 The Job Joy 2009 The Perfect Age Of Rock 'n' Roll Rose Atropos 2010 Waking Madison Margaret 2010 Groupie Riley Simms 2010 Love Ranch Mallory 2010 Redemption Road Jackie 2010 Heaven's Rain Leslie 2010– Havaiji 5-0 Mary Ann McGarret 2011 The Speed of Thought Kira 2011 Man Without A Head Kamila 2011 513 Lisa 2011 Zombie Apocalypse Ramona 2013 All American Christmas Carol Cindy 2013– Orange Is the New Black Pennsatucky 2014 Low Down Colleen 2015 Experimenter Mrs. Lowe 2015 Cleveland Abduction (tv-elokuva) Michelle Knight ==Diskografia== *Boomkat - Boomkatalog.One - 2003 == Aiheesta muualla== * Taryn Manningin kotisivut * Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Vuonna 1978 syntyneet Luokka:Elävät henkilöt
Ukkohalla

Ukkohalla on hiihtokeskus Hyrynsalmen kunnassa Kainuussa. Se sijaitsee noin 14 kilometriä länteen Hyrynsalmen keskustaajamasta pohjoiseen Kajaanista. Paljakan rinteille on matkaa noin 13 kilometriä. Laskettelukeskus sijaitsee Pienen Tuomivaaran luoteisrinteillä Syväjärven eteläpuolella. Rinteiden suurin korkeusero on noin 170 metriä. Rinteitä on kaikkiaan neljätoista, hissejä kuusi ja pisimmän rinteen pituus on 1 400 metriä. Ukkohallassa voi ratsastaa Seijan ratsutallilla niin maastossa kuin valaistulla kentällä. Hallan Saagassa on 5 saunaa, pieni lastenallas, pore-/vesihieronta-/uima-allas ja höyrybanja. Ukkohallaan avattiin kesällä 2008 Suomen ensimmäinen ja maailman pohjoisin wakeboarding-keskus. Ukkohallasta on valmistettu pienoismalli, joka sijaitsee Hallan Saagassa. Pienoismallin on valmistanut Vaihtoehtona työ -projekti. ==Aiheesta muualla== * Ukkohallan kotisivut * Ukkohallan Wakeparkin kotisivut * Ukkohallan Hallan Saagan virtuaaliesittely Luokka:Hyrynsalmi Luokka:Suomen talviurheilukeskukset Luokka:Kainuun rakennukset ja rakennelmat
TNS

TNS tarkoittaa seuraavia asioita: * The Natural Step * Tao Nan School, koulu Singaporessa * Taylor Nelson Sofres * TNS-hoito * Total Network Solutions, entinen brittiläinen IT-yritys * The New Saints FC, walesilainen jalkapalloseura * Transparent Network Substrate * Triple Nine Society, korkeaälykkyysosamääräisten ihmisten yhdistys * Tungsten (Cantung) Airport, lentokenttä * TNS Gallup, mielipide- ja markkinointitutkimusyritys
Erlangen

Erlangen on kaupunki Saksan Baijerin osavaltiossa. Siellä on arviolta 108 336 asukasta (vuonna 2015) ja sen pinta-ala on 76,95 neliökilometriä. Nykypäivänä Erlangenissa näyttelee tärkeää roolia sen yliopisto, saksalaisen monialayrityksen Siemens AG:n lukuisat sivuosastot sekä Fraunhofer- instituutti. == Historia == Ensimmäinen kirjallinen merkintä Erlangenista on vuodelta 1002, jolloin se mainittiin tekstissä nimellä Villa Erlangon. Vuonna 1361 kylä myytiin Pyhän saksalais-roomalaisen keisarikunnan hallitsijalle keisari Kaarle IV:lle. Erlangenin kaupunginoikeudet vahvistettiin vuonna 1398. Kaupungin yliopisto sai alkunsa, kun Bayreuthin kreivi Friedrich perusti Bayreuthin kaupunkiin yliopiston vuonna 1742. Jo seuraavan vuonna hän siirsi Erlangeniin sen vedoten paikallisten oppilaiden vallankumouksellisuuteen. == Ystävyyskaupungit == Erlangenilla on ystävyyskaupunkitoimintaa seuraavien kaupunkien kanssa: * Beşiktaş, (Turkin Istanbulin kaupunginosa), vuodesta 2003 * Bolzano, Italia, vuodesta 2018 * Eskilstuna, Ruotsi, vuodesta 1961 * Jena, Saksa, vuodesta 1987 * Rennes, Ranska, vuodesta 1964 * Riverside, Yhdysvallat, vuodesta 2013 * San Carlos, Nicaragua, vuodesta 1990 * Shenzhen, Kiina, vuodesta 1997 * Stoke-on-Trent, Englanti, vuodesta 1989 * Vladimir, Venäjä, vuodesta 1983 Lisäksi Erlangenilla on vahvaa yhteistoimintaa Tšekin Chomutovin ja Mostin, Italian Cumianan ja Venzonen sekä Itävallan Umhausenin kanssa. == Lähteet == == Aiheesta muualla == * Erlangenin kaupungin viralliset sivut * Erlangenin yliopiston viralliset sivut * Erlangenin kaupunkiopas Luokka:Baijerin kunnat Luokka:Mittelfranken Luokka:Saksan kaupungit
Maisemalaiduntaminen

Maisemalaiduntamisella tarkoitetaan sellaista niityn tai metsittyvän alueen laiduntamista, jota harjoitetaan maisemallisten arvojen tähden. Laiduntamista on harjoitettu perinteisesti kotieläinten kasvattamiseksi. Maisemalaiduntamisen päämääränä on maiseman parantaminen. Maisemalaiduntamisella voidaan perata esimerkiksi rantapusikkoja. Maisemalaiduntamiseen saa EU:n tukea. Maisemalaiduntaminen on halvempaa kuin pusikoiden ja puun vesojen mekaaninen raivaaminen metsänhoitona. Maisemalaiduntamista varten voi vuokrata lampaita, vuohia tai lehmiä kesäksi, jos ei ole mahdollisuuksia itse ostaa eläintä omaksi. Vuokraus on käyttökelpoinen ja järkevä tapa hoitaa maisemaa esimerkiksi kesämökillä, jossa ollaan vain kesällä. Laitumella pitää olla aita, jotta eläimet eivät karkaa. Aidan voi rakentaa itse tai teettää yrittäjällä. Lammasaitaan tarvitaan tolppia, joko painekyllästettyjä tai tuoreista kuusenrangoista kuorittuja ja teroitettuja. Tolpat isketään tukevasti maahan 3 metrin välein. Lammasverkkoa voi ostaa rautakaupoista. Verkko on metrin korkuinen ja se kiinnitetään tolppiin joko aspeilla tai nauloilla. Aitaan pitää tehdä ainakin yksi veräjä ja sen yhteyteen keräilykarsina, minkä kautta lampaat tuodaan laitumelle ja viedään sieltä pois. Vuohet eivät pysy aidan sisällä, sillä ne ovat hyviä hyppäämään. Vuohia, ja myös lampaita, paimennetaan paimenkoiran avulla. Bordercollie on hyvä paimenkoirarotu. Nautakarjan aita on suuritöisempi. Siihenkin tarvitaan tolppia, noin 10 cm paksuja ja 1,5–2 m pitkiä. Tolppaväli voi olla 5–6 m. Jotta naudat pysyvät laitumen sisällä, on käytettävä sähköaitaa. Tavallisesti käytetään 2- tai 3–lankaista aitaa. Lankaa varten pitää tolppaan kiinnittää muoviset eristimet, ja varustaa se erityisellä sähköpaimenella. Paimenpoikia saa sekä akkukäyttöisinä että verkkovirtakäyttöisinä. Myös nautaeläinten aitaan pitää rakentaa veräjä ja keräilykarsina. Koska ruoho kasvaa kesällä nopeasti ja peittää alalangan, jolloin jännite laskee ja aidan teho heikkenee, pitää aidan alus niittää pari–kolme kertaa kesän aikana. Niittämiseen voi käyttää joko sirppiä tai siimaleikkuria. Myös hevosia käytetään maiseman hoidossa. Niitäkin varten tarvitaan sähköaita, mutta langan sijasta suositellaan käytettäväksi nauhaa, jonka hevoset näkevät paremmin. Jos hevonen on pienestä varsasta pitäen tottunut nauha–aitaan, se kunnioittaa sitä tavallisesti loppuelämänsä, eikä nauhaa tarvitse välttämättä edes pitää jännitteisenä. Hevoset ovat kuitenkin yksilöitä, joiden ominaisuudet omistaja tai kasvattaja tuntee parhaiten. ==Katso myös== * Perinnebiotooppi ==Lähteet== * Hevosaita *Laidunnusopas * Aitatarvikkeita Luokka:Maisemointi Luokka:Kotieläintalous
Itku pitkästä ilosta

__NOTOC__ Itku pitkästä ilosta on Timo Rautiainen & Trio Niskalaukauksen vuonna 2000 julkaistu toinen pitkäsoitto. Levyn lyriikoiden pääasiallisena teemana on kuolema, mutta Lopunajan merkit -debyyttialbumilta tuttuja ympäristöteemojakaan ei ole kokonaan unohdettu. Niitä käsitellään kappaleissa "Rajatila" ja "Itku pitkästä ilosta". Levyn sanoituksista vastaa pääosin Tomi Tuomaala. Kappaleet ovat Marja Mattlar -cover "Lintua" lukuun ottamatta säveltänyt ja sovittanut Timo Rautiainen. Levy sisältää mpeg-muotoisen videon Lopunajan merkit albumin kappaleesta Hyvä päivä. Videon on ohjannut Tomi Tuomaala.https://www.youtube.com/watch?v=u_qjAIMjx5Ahttps://www.discogs.com/ru/master/429340-Timo- Rautiainen-Trio-Niskalaukaus-Itku-Pitk%C3%A4st%C3%A4-Ilosta == Kappaleet == # # # # # # # # == Kokoonpano == * Timo Rautiainen – kitara, laulu * Karri Rämö – kitara * Jarkko Petosalmi – kitara * Nils Ursin – basso, kosketinsoittimet * Seppo Pohjolainen – rummut, taustalaulu === Muut === * Tapio Wilska – taustalaulu * Sami Kokko – taustalaulu * Tuomo Valtonen – tuottaja, äänittäjä == Arvostelut == * Soundi: Soundi: Levyarvio == Lähteet == == Aiheesta muualla == * * Luokka:Vuoden 2000 albumit Luokka:Timo Rautiainen & Trio Niskalaukauksen albumit Luokka:Tuomo Valtosen tuottamat albumit
Tuija Lindén

Tuija Riitta Lindén (s. 23. tammikuuta 1959 Lohja) on suomalainen toimittaja, joka tunnetaan Pelit-lehden perustajana ja pitkäaikaisena päätoimittajana. Hänestä tuli päätoimittaja jo lehden alkutaipaleella vuonna 1992. Aivan ensimmäisissä numeroissa Lindénin tehtävänimike oli toimituspäällikkö ja muodollisena päätoimittajana toimi lehden sisarlehtien päätoimittaja. Tämän jälkeen Lindén toimi Pelit-lehden päätoimittajana 25 vuotta vuoteen 2017 saakka. Ennen Pelit-lehden perustamista Lindén työskenteli MikroBitti- ja C-lehdissä. Hän kuului niidenkin perustajiin. Tätä ennen Lindén työskenteli samaan lehtiperheeseen kuuluneessa Tietokone-lehdessä toimituksen sihteerinä. Lindénin puoliso on toimittaja Niko Nirvi. Hän oli Lindénin ohella toinen Pelit-lehden ideoijista. Tuija Lindén valittiin Nörttitytöt ry:n Vuoden Nörttityttö 2013 -palkinnon saajaksi elämäntyöstään suomalaisen pelijournalismin saralla sekä merkityksellisestä asemastaan pelilehden päätoimittajana. == Lähteet == == Aiheesta muualla == * Haastattelu Aviisi- lehdessä Luokka:Suomalaiset päätoimittajat Luokka:Vuonna 1959 syntyneet Luokka:Elävät henkilöt